Jost Bernhard Häfliger
Dr Jost Bernhard Barnabas Häfliger (* 11. Juni 1759 z Möischter; † 1. Juni 1837 z Hooftere) isch e Schwiizer Pfarrer und Mundartdichter gsi.

s Läbe 
Dr Jost Bernhard Häfliger isch vo Möischter im Luzärnbiet cho. Er isch dr Soon vom Jost Bernhard Häfliger gsi. Er het z Soledurn, z Luzärn, z Stroossburg und z Konschtanz Theology und Jurisprudänz gstudiert. Ane 1783 het er d Prieschterweih übercho und isch denn bis 1793 z Möischter und derno z Hooftere Pfaarer gsi.

Dr Häfliger gilt als spoote Verträtter vo dr Schwiizer Uufklärig. I de letschte Joor vom 18. Joorhundert het er agfange Gedicht und Lieder i dr Mundart schrybe. Die het er i zwöi Büechli zämegstelt, wo ane 1801 und 1813 usecho sind. Mit sym Wärch isch dr Pfarrer vo Möischter näbed em Josef Felix Ineichen dr erscht Luzärner Tieläktschriftsteller vo dr neue Zyt gsi.

Zäme mit em Zürcher Komponischt Hans Georg Nägeli het er ane 1808 die Schwiizerisch Musiggselschaft ggründet. Dr Häfliger isch dr erscht Presidänt vo däm Verein gsi.

En Uuswaal vo de Lieder:
 Was d’ Schwytzer bruchid, datiert 1796
 Lied bey Anlaß des Bundesfestes, gehalten in Luzern den 19ten Augst 1798
 Für d’ Schwytzer-Gesellschaft z’ Arau
 Uf d’Schul-Irichtig i der Schwytz
 Ufe Frieden, 1801
 Lied uf d’ Sämpacher-Schlacht
 Wie gohds ächt jez i der Schwytz? 1803
 A die Helvetisch Gsellschaft
 Für die Helvetisch-Musikalisch Gsellschaft

Wärch 
 Lieder im helvetischen Volkston, nach der Luzernerischen Mundart. Luzern 1801
 Schweizerische Volkslieder nach der luzernischen Mundart. Luzern 1813

Literatur 
 
 Walter Haas: Lozärnerspròòch. Eine Geschichte der luzerndeutschen Mundartliteratur mit einem Verfasserlexikon und einem Lesebuch. Räber, Luzern/Stuttgart 1968, S. 22–24 und 68–70.
 Josef Anton Häfliger: Historisches über das Geschlecht Häfligers. Der Zweig Beromünster. In: Der Geschichtsfreund 71, 1916, S. 139–175, hier S. 165–172 (Digitalisat); derzue es Verzeichnis vo de Publikazioone S. 220–226 (Digitalisat).
 Josef Anton Häfliger: Die Bildnisse des luzernerischen Volksliederdichters Jost Bernhard Häfliger (1759–1837). In: Die Schweiz. Schweizerische illustrierte Zeitschrift, 1916, S. 111–114.
 Peter Niederhauser: Pfarrer Jost Bernhard Häfliger, 1759–1837. Aus seinem Leben und Werk. Wenslingen 1967.
 Hans Trümpy: Schweizerdeutsche Sprache und Literatur im 17. und 18. Jahrhundert (= Schriften der Schweizerischen Gesellschaft für Volkskunde. Band 36). Basel 1955, S. 308–323.

Fuessnoote 

Lozärner
Pfarrer (katholisch)
Literatur (18. Joorhundert)
Literatur (19. Joorhundert)
Autor
Literatur uf Dütsch
Autor uf Alemannisch
Literatur (Schwiz)
Lyriker
Liedermacher
Maa